text: De vil mindes fyrværkeri-katastrofen i Seest
  27 april 2014 kl. 10.44
  Koldinghus, Kolding Stadsarkiv og forfatter Ole Sønnichsen efterlyser materiale, der kan skildre fyrværkeri-katastrofen i Seest.
  Det er i år 10 år siden, fyrværkerifabrikken i Seest ved Kolding sprang i luften.
  Det bliver markeret med en udstilling på Koldinghus og en bogudgivelse i efteråret.
  Med det som baggrund spørger Koldinghus, Kolding Stadsarkiv og forfatteren Ole Sønnichsen: Hvor var du den 3. november 2004, da fabrikken sprang i luften?
  Vi vil gerne have din historie og dine billeder, lyder det. 
  Men genstande og dokumenter er også velsete.
  Udstillingen åbner fredag den 24. oktober, hvor bogen også udkommer.
  